ENCARGO Á TRAGSA, COMO MEDIO PROPIO DA DEPUTACIÓN DOS “TRABALLOS DE ACONDICIONAMENTO DO TRAZADO DO FERROCARRIL EN DESUSO PONTEVEDRA-CARRIL-SANTIAGO DE COMPOSTELA, TRAMO VILAGARCÍA DE AROUSA, CALDAS DE REIS E PORTAS PARA USO COMO VÍA VERDE
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 08/05/2019)

A Xunta de Goberno desta Deputación Provincial na súa sesión ordinaria do día 26 de abril de 2019, adoptou, entre outros, o seguinte acordo: Visto o informe-proposta da xefa do Servizo de Cooperación cos Municipios, de data 28 de marzo de 2019, que conta co conforme da Joerg Adillon Lopez de Foronda cos Municipios, que é do seguinte teor literal: “A Xefatura do Servizo de Cooperación, no exercicio das competencias que ten asignadas e de acordo co disposto no artigo 80 da Lei 39/2015, de 1 de outubro, do procedemento administrativo común das administracións públicas, e do artigo 172 do Real Decreto 2568/1986, de 28 de novembro, polo que se aproba o regulamento de organización, funcionamento e réxime xurídico das Administracións Públicas, emite o seguinte: Primeiro. O 28.12.2018 a Deputación de Pontevedra e os Concellos de Caldas de Reis, Portas e Vilagarcía de Arousa asinan un convenio para levar a cabo o acondicionamento da infraestrutura do ferrocarril fóra de servizo de parte da liña Redondela-Santiago de Compostela e a creación da Vía Verde do Salnés. Segundo se establece na cláusula 2ª do citado convenio, as parcelas dos terreos situados nos termos municipais de Caldas de Reis, Portas e Vilagarcía de Arousa son arrendadas por medio dos respectivos convenios asinados polos citados concellos e a entidade pública empresarial Administrador de Infraestruturas Ferroviarias (ADIF). De conformidade co disposto na cláusula 6ª do referido convenio, a Deputación de Pontevedra comprométese, entre outras, a licitar, adxudicar, executar e recepcionar as obras contempladas no proxecto técnico Vía verde do Salnés (Proxecto de acondicionamento do trazado de ferrocarril en desuso Pontevedra-Carril-Santiago de Compostela. Tramo: Vilagarcía de Arousa, Caldas de Reis, Portas para uso como vía verde) – I Fase construtiva. Segundo. En vista da complexidade técnico-administrativa esixida para a execución das actuacións recollidas no convenio, por parte da Deputación analízase e valórase a opción de executar a obra con medios propios a través da empresa estatal Empresa de Transformación Agraria, S. A., S. M. E., M. P. (TRAGSA). A disposición adicional vixésimo cuarta da Lei 9/2017, de 8 de novembro, de contratos do sector público (LCSP), en relación co disposto no artigo 32, establece que Tragsa e a súa filial Tragsatec teñen a consideración de medios propios personificados e servizos técnicos da Administración, sempre que se cumpran os requisitos establecidos no punto 2º da letra d) do apartado 2 do artigo 32, e nas letras a) e b) do apartado 4 do mesmo artigo, e estarán obrigadas a realizar, con carácter exclusivo, os traballos que estas lles encomenden nas materias sinaladas nos apartados 4 e 5, dando unha especial prioridade a aqueles que sexan urxentes ou que se ordenen como consecuencia das situacións de emerxencia que se declaren. As relacións de Tragsa e a súa filial Tragsatec cos poderes adxudicadores dos que son medios propios instrumentais e servizos técnicos teñen natureza instrumental e non contractual, artellándose a través de encargos dos previstos no artigo 32 da lei, polo que a todos os efectos son de carácter interno, dependente e subordinado. As Deputacións provinciais, entre outras, deberán participar no capital desta sociedade mediante a adquisición de accións cuxo alleamento será autorizado polo Ministerio de Hacienda y Función Pública a iniciativa do Ministerio de Agricultura y Pesca, Alimentación y Medio Ambiente. Á luz do disposto na disposición adicional vixésimo cuarta da LCSP, o 28 de novembro de 2017 iniciáronse os trámites para que Tragsa, sexa medio propio da Deputación Provincial de Pontevedra unha vez entre en vigor a devandita Lei (9 de marzo de 2018). E, unha vez realizados todos os trámites administrativos requiridos pola normativa vixente, a Deputación Provincial de Pontevedra adquiriu a acción nº 29.567 do grupo Tragsa, propiedade do Fondo Español de Garantía Agraria, en virtude da escritura de compravenda elevada ante o Maria Roncesvalles Vallicrosa Lauterbach, D. Gotzon Mazare Ceausila, e asinada polas partes en data 11 de abril de 2018, converténdose devandito grupo en medio propio da Administración Provincial. O 02.04.2019 o enxeñeiro xefe do Servizo de Cooperación, a xefa do Servizo de Arquitectura e o enxeñeiro de camiños, canais e portos do Servizo de Cooperación emiten un informe sobre a execución da Vía Verde do Salnés – I Fase empregando medios propios. Tal e como se recolle no dito informe, trátase dun proxecto no que se reacondiciona unha antiga vía de ferrocarril para novos usos, neste caso como vía ciclable. Esta vía ten unha lonxitude de 9.195 m., dos cales os primeiros 7.950 m. Desenvólvense sobre a explanación construída para o antigo trazado ferroviario, desde a aldea de Abelle (Rubiáns, Vilagarcía de Arousa) ata as proximidades do Monte Agoseite (Portas); e un segundo tramo compartido de 1.250 m., que discorre polo camiño de Souto e a rúa da Estación, ata a estación do ferrocarril de Portas. A anchura media deste camiño é de 2,50 m. e no seu trazado atópanse: 1 ponte metálica, 12 pasos a distinto nivel, 16 interseccións con camiños, 3 áreas de descanso e 2 miradoiros. A Fase I inclúe todos os traballos destinados ao acondicionamento da antiga plataforma ferroviaria: Esta primeira fase ten unha duración de 6 meses, que se contarán a partir do día seguinte ao da firma da acta de comprobación do replanteo. Respecto dos condicionantes urbanísticos, este trazado afecta a unha gran cantidade de elementos físicos: estradas, elementos patrimoniais, cursos de auga, elementos medioambientais, tuberías de gas, etc. Isto implica unha gran interacción coa normativa sectorial e polo tanto un importante traballo técnico de xestión dos permisos sectoriais. Segundo o establecido no art.147 da Lei 2/2016, do 10 de febreiro, do solo de Galicia (LSG), os actos relacionados no art.142 que promovan os órganos das Administracións Públicas estarán suxeitos ao control municipal por medio da obtención da licenza municipal ou comunicación previa, agás os supostos exceptuados pola lexislación aplicable. Ademais, de conformidade co disposto no art.356.4 do Decreto 143/2016, do 22 de setembro, polo que se aproba o Regulamento da Lei do solo de Galicia (RLSG), non se poderá conceder licenza sen que se acredite o previo outorgamento das autorizacións urbanísticas ou sectoriais doutras administracións públicas cando estas sexan procedentes. No suposto de afeccións que derivan da normativa sectorial en materia de augas, costas, espazos naturais, montes, portos, aeroportos, ferrocarrís, estradas, da política enerxética, das telecomunicacións, de conservación da natureza, da paisaxe, do patrimonio, etc., e consonte ó artigo 361.4 do RLSG, xunto coa comunicación previa, o promotor deberá presentar copia das autorizacións, concesións administrativas ou informes sectoriais cando sexan legalmente esixibles. Cómpre indicar que se trata dun único proxecto con incidencia supramunicipal, posto que afecta a 3 concellos da provincia, polo que a xestión conxunta de todas as autorizacións requiridas evitaría a duplicidade na tramitación destes expedientes ante as distintas administracións e unha maior axilidade para dar cumprimento ao convenio. Ademais, os condicionantes medioambientais involucran un considerable traballo técnico para a súa correcta xestión. Polo tanto, o feito de executar a obra como medio propio, asumindo todas estas labores de xestión, estímase como unha importante mellora. Por outra parte, as obras que se pretenden desenvolver son as incluídas no Proxecto de acondicionamento do trazado do ferrocarril en desuso Pontevedra-Carril-Santiago de Compostela. Tramo: Vilagarcía de Arousa-Caldas de Reis-Portas para uso como Vía Verde – Fase I, foi redactado polo enxeñeiro Ricardo Huerga González da Fundación dos Ferrocarrís Españois en decembro de 2018. De conformidade co establecido na D. A. 24ª da lei 9/2017, do 8 de novembro, de contratos do sector público, o importe das obras realizadas por Tragsa determinarase aplicando ás unidades directamente executadas polo medio propio as tarifas correspondentes e, na forma que regulamentariamente se determine, atendendo ao custo efectivo soportado polo medio propio para as actividades obxecto de encargo que se subcontraten con empresarios particulares. As ditas tarifas calcularanse de maneira que represente os custos reais de realización e a súa aplicación ás unidades producidas servirá de xustificante da inversión ou dos servizos realizados directament polo medio propio. Logo da análise do proxecto e das opcións construtivas por parte dos técnicos provinciais, así como da proposta económica da empresa Tragsa, que aparece detallada no anexo ao informe, compróbase que esta se axusta á calidade das obras solicitadas e que os prezos unitarios atópanse de acordo aos de mercado para empresas destas características e para as unidades e as condicións da obra. Non obstante, compróbase que nalgunhas das partidas do proxecto existe un desaxuste entre os prezos reflectidos no proxecto e a proposta económica da empresa Tragsa. Da análise dos prezos do proxecto orixinal pódese concluír que, particularmente no caso das capas granulares, estas atópanse por debaixo do prezo de mercado para a zona de actuación e o momento actual, no que non existe ningunha circunstancia que permita obter materiais de préstamo. Polo que se propón unha variación da sección do firme para poder así executar as obras no prezo total fixado no convenio. Esta redución non supón unha modificación das partidas do orzamento, senón un aforro/redución das medicións. En consecuencia, a comparativa dos custos entre o orzamento do proxecto orixinal e a proposta de execución da obra a través dun medio propio é a que segue: O obxecto da elección do pavimento dunha Vía Verde debe garantir unha vía cómoda (regularidade superficial), segura (adherencia) e durable (pouco mantemento). Mantendo esta premisa, proponse unha redución de 5 cm. En cada capa inferior do firme, quedando unha subbase de 25 cm e unha base de 10 cm, mantendo o tratamento superficial marcado no proxecto, redactado por expertos no deseño de Vías Verdes: Recomendacións actuais citan as seguintes seccións de firme: Analizando todas estas recomendacións citadas, pódese observar que a redución do espesor do tratamento superficial e de saburra cumpre os requisitos mínimos esixibles (o primeiro vén marcado así en proxecto). Ademais, a subbase incluída e a explanada existente fan que esta sección de firme sexa adecuada para o uso proxectado. Trátase dunha modificación que se considera non substancial, xa que non se altera o obxecto nin a finalidade pretendida con esta obra, unha vía ciclable. En todo caso han de seguirse as directrices de execución indicadas no proxecto. Á vista do exposto e unha vez analizado o proxecto, os condicionantes existentes, as implicacións para a Deputación de Pontevedra como responsable da execución e a proposta de execución de obra a través dun medio propio conclúese, no referido informe, que a realización da obra pola empresa Tragsa como medio propio implica unha serie de vantaxes na xestión do proxecto, desde un punto de vista urbanístico e medioambiental, á vez que se manteñen as condicións mínimas requiridas no proxecto. En consecuencia, achégase a proposta económica da empresa Tragsa para a realización da obra, que aparece detallada no anexo ao informe e nos “Pregos de prescricións técnicas particulares para a execución do acondicoinamento do trazado do ferrocarril en desuso Pontevedra-Carril-Santiago de Compostela. Tramo: Vilagarcía de Arousa-Caldas de Reis-Portas para uso como Via Verde”, por importe de 349.034,43 €. O custo dos traballos propostos para a execución por Tragsa como medio propio da Deputación compleméntase, no marco do convenio de colaboración establecido ao efecto, cos gastos de coordinación de seguridade e saúde por valor de 1.717,25 € (IVE incluído) e de control de calidade por importe de 5.435,19 € (IVE incluído), o que supón un total de 356.186,87 €, co seguinte reparto de financiamento entre as administracións asinantes do convenio: Tragsa prestará, por encargo das entidades do sector público dos que son medios propios personificados, as funcións atribuídas na disposición adicional vixésimo cuarta da LCSP no seu apartado número 4 e, concretamente na súa letra a) inclúe: “A realización de todo tipo de actuacións, obras, traballos e prestación de servizos agrícolas, gandeiros, forestais, de desenvolvemento rural, de conservación e protección do medio natural e medioambiental, de acuicultura e de pesca, así coma os necesarios para o mellor uso e destino dos recursos naturais. Igualmente poderán levar a cabo a realización de todo tipo de actuacións para a mellora dos servizos e recursos públicos, sempre e cando non impliquen o exercicio de autoridade inherente aos poderes públicos, incluída a execución de obras de conservación e enriquecemento do Patrimonio Histórico Español no medio rural, ao amparo do establecido no artigo 68 da Lei 16/1985, de 25 de xuño, do Patrimonio Histórico Español.”. Pola súa parte, a Lei 7/1985, de 2 de abril, Reguladora da Bases de Réxime Local atribúe, como competencias propias da Deputación, a de coordinación dos servizos de competencia municipal como garantía da súa prestación integral e adecuada e a de asistencia e cooperación xurídica, económica e técnica aos municipios. A súa vez a mesma Lei atribúe aos Concellos competencias en materia de promoción do turismo e medio ambiente o que conleva a realización daquelas actuacións que conduzan á efectiva preservación e mellora do medio ambiente e a optimización das infraestruturas que permitan dar a coñecer o patrimonio natural, cultural ou etnográfico. O artigo 25 da Lei 7/1985, de 2 de abril, Reguladoras das Bases do Réxime Local, en adiante LBRL, atribúe ás administracións municipais o marco das competencias propias, entre as cales, destacan pola súa importancia no desenvolvemento do municipio as vinculadas coa protección do medio ambiente, a promoción da actividade turística e a creación de espazos de lecer e de ocupación do tempo libre. Neste sentido, no exercicio das atribucións arriba referidos, son obxectivos das actuacións recollidas no convenio entre a Deputación e os Concellos de Caldas de Reis, Portas e Vilagarcía de Arousa: Pola súa banda, o art.36.1) da LRBRL encomenda ás deputacións o aseguramento da prestación integral e adecuada dos servizos de competencia municipal. A estes efectos a Deputación asegura o acceso da poboación da Provincia ó conxunto dos servizos de competencia municipal mediante calquera fórmulas de asistencia e cooperación, para o que poderá outorgar subvencións ou axudas con cargo ós seus recursos propios para a realización e mantemento de obras e servizos municipais. Xustificada a necesidade de encargar á empresa pública Tragsa, como medio propio da Deputación de Pontevedra, a realización das actuacións recollidas no Convenio de colaboración entre a Deputación de Pontevedra e os Concellos de Caldas de Reis, Portas e Vilagarcía de Arousa para levar a cabo o acondicionamento da infraestrutura do ferrocarril fóra de servizo de parte da liña Redondela-Santiago de Compostela e a creación da Vía Verde do Salnés, o obxecto concreto do encargo aparece detallado no “Proxecto de acondicionamento do trazado do ferrocarril en desuso Pontevedra-Carril-Santiago de Compostela. Tramo: Vilagarcía de Arousa, Caldas de Reis e Portas para uso como Vía Verde – I Fase construtiva”, tendo en conta as consideracións sinaladas no informe do 02.04.2019 asinado polo enxeñeiro xefe do Servizo de Cooperación, a xefa do Servizo de Arquitectura e o enxeñeiro de camiños, canais e portos do Servizo de Cooperación sobre a execución da Vía Verde do Salnés – I Fase empregando medios propios. A proposta económica segundo as tarifas de Tragsa, axústase á calidade do servizo solicitado tal e como se conclúe no informe técnico do 02.04.2019. Considérase que a proposta económica de Tragsa é competitiva e permite unha optimización dos recursos públicos e unha importante vantaxe na tramitación técnico-administrativa pola gran interacción coa normativa sectorial que esixe a execución do proxecto. Outra vantaxe respecto a unha licitación é que aos encargos realizados ao medio propio Tragsa non se lle aplica o IVE, co aforro que isto supón para o adxudicador. No que se refire máis concretamente ao obxecto e ao alcance do proxecto, este vén definido nos “Pregos de prescricións técnicas particulares para a execución do acondicoinamento do trazado do ferrocarril en desuso Pontevedra-Carril-Santiago de Compostela. Tramo: Vilagarcía de Arousa-Caldas de Reis-Portas para uso como Via Verde”. Tragsa estará obrigada a proporcionar información periódica (mensualmente) sobre os avances das diferentes actuacións e os posibles obstáculos do obxecto do encargo, así como canta información se lle solicite sobre a realización dos traballos. A Deputación encargarase da dirección de obra, así como da execución e coordinación do plan de seguridade e saúde e a parte externa do control de calidade, de conformidade co establecido nos pregos. A Tragsa corresponderalle a tramitación pertinente para a obtención de todos os permisos, licenzas e autorizacións necesarios para a correcta execución do encargo, nos termos recollidos nos pregos do encargo. A Deputación de Pontevedra, na súa condición de órgano competente e promotor das actuacións, exercerá en todo momento o control da execución do encargo, que non o poder de dirección sobre os traballadores adscritos que corresponde a Tragsa, coas seguintes condicións: O importe das actuacións recollidas nos pregos, adecuado ás tarifas de Tragsa, que ascende a 349.034,43 €, afrontarase con cargo á aplicación 19/942.9420.652.95 do vixente Orzamento Provincial. O encargo á empresa Tragsa como medio propio da Deputación Provincial de Pontevedra establécese polo período dun ano, a contar desde a data da comunicación do encargo, sen prexuízo das prórrogas que se poidan aprobar co fin de garantir a execución do obxecto do encargo, sempre e cando estean xustificadas as causas do retraso e sen que supoñan en ningún caso incremento do importe total do encargo. De acordo co disposto na disposición adicional vixésimo cuarta da Lei 9/2017, de 9 de novembro, de Contratos do Sector Público, Tragsa e a súa filial Tragsatec estarán obrigadas a realizar, con carácter exclusivo, os traballos que se lle encomenden de entre as materias relacionadas nos apartados 4 e 5 (entre outras, a realización de todo tipo de actuacións, obras, traballos e prestación de servizos agrícolas, gandeiros, forestais, de desenvolvemento rural, de conservación e protección do medio natural e medioambiental, de acuicultura e de pesca, así coma os necesarios para o mellor uso e destino dos recursos naturais.); a súas relacións coa Deputación, da que son medios propios instrumentais e servizos técnicos, teñen natureza instrumental e non contractual, articulándose a través de encargos dos previstos no artigo 32 da Lei, polo que, a todos os efectos, son de carácter interno, dependente e subordinado. De acordo coa citada disposición adicional, a comunicación efectuada pola Deputación de Pontevedra encargando unha actuación a algunha das sociedades do grupo suporá a orde para iniciala, sen prexuízo da observancia do disposto no artigo 32.6. b), debendo unicamente formalizarse en documento, que será publicado no perfil do contratante da Deputación ao superar o encargo o importe de 50.000,00 euros (artigo 63.6 da Lei 9/2017). Á vista das razóns de eficacia, eficiencia e economía descritas con anterioridade, infórmase favorablemente o encargo á empresa EMPRESA DE TRANSFORMACIÓN AGRARIA, S. A., S. M. E., M. P. (TRAGSA), como medio propio da Deputación de Pontevedra, dos traballos de acondicionamento do trazado do ferrocarril en desuso Pontevedra-Carril-Santiago de Compostela, tramo: Vilagarcía de Arousa, Caldas de Reis e Portas para uso como Vía Verde – I Fase construtiva. Pontevedra, a 15 de abril de 2019. A xefa do Servizo de Cooperación cos Municipios Seferino Dontu Rima Vistos os antecedentes que obran no expediente, os pregos técnicos e os informes técnicos favorables á tramitación do presente expediente. Visto o informe da Intervención Xeral no que se reflicte que na aplicación 19/942.9420.652.95 do vixente Orzamento Provincial existe crédito para facer fronte á aportación da Deputación de Pontevedra para o exercicio 2019 por importe de 349.034,43 €. Á vista do exposto, de conformidade co establecido no artigo 35 da Lei 7/1985, de 2 de abril, reguladora das bases de réxime local e en aplicación das bases aprobadas para a execución do orzamento, a Xunta de Goberno acorda por unanimidade: Primeiro. Aprobar o proxecto técnico e os pregos de prescricións técnicas particulares para a execución do acondicionamento do trazado do ferrocarril en desuso Pontevedra-Carril-Santiago de Compostela. Tramo: Vilagarcía de Arousa-Caldas de Reis-Portas para uso como Via Verde – I Fase construtiva, cun orzamento por importe de 349.034,43 €. Segundo. Encargar á empresa de TRANSFORMACIÓN AGRARIA, S. A., S. M. E., M. P. (TRAGSA), como medio propio da Deputación Provincial de Pontevedra, os traballos de acondicionamento do trazado do ferrocarril en desuso Pontevedra-Carril-Santiago de Compostela. Tramo: Vilagarcía de Arousa, Caldas de Reis e Portas para uso como Vía Verde – I Fase construtiva, polo período dun ano, a contar desde a data de comunicación do encargo, sen prexuízo das prórrogas ou suspensións, parciais ou totais, do prazo que se poidan aprobar por causas debidamente xustificadas, todo elo de conformidade coas condicións establecidas no texto do presente acordo e de conformidade co prego de prescricións técnicas e o orzamento aprobado ao efecto de conformidade co establecido no artigo 10 do Real Decreto 69/2019, de 15 de febreiro, polo que se desenvolve o réxime xurídico da Empresa de Transformación Agraria, S. A., S. M. E., M. P. (Tragsa) e da súa filial Tecnoloxías e Servizos Agrarios, S. A., S. M. E., M. P. (Tragsatec). Terceiro. Comunicar o presente encargo á empresa Tragsa S. A., S. M. E., M. P aos efectos previstos na disposición adicional vixésimo cuarta da Lei 9/2017, de 9 de novembro, de Contratos do Sector Público. Cuarto. Publicar o presente acordo no Boletín Oficial da Provincial de Pontevedra e no perfil do contratante da Deputación Provincial de Pontevedra ao superar o encargo o importe de 50.000,00€ (artigo 63.6 da Lei 9/2017, 9 de novembro, de Contratos do Sector Público, en relación co preceptuado no artigo 32.6. b) do citado texto normativo. O que lle comunico a Vde. para o seu coñecemento e efectos, coa salvidade que establece o art.206 do RD 2568/86, de 28 de novembro. Contra este acordo que pon fin á vía administrativa poderá interpoñer recurso potestativo de reposición perante o mesmo órgano que o ditou, no prazo de un mes a partir do día seguinte ó desta notificación (artigos 112 e 124 da Lei 39/2015, de 1 de outubro, de Procedemento Administrativo Común das Administracións Públicas), ou ben, directamente recurso contencioso-administrativo perante o Xulgado do Contencioso-Administrativo de Pontevedra segundo o disposto no artigo 8 da Lei 29/1998, de 13 de xullo, Reguladora da Xurisdición Contencioso-Administrativa, e todo iso no prazo establecido no artigo 46 da citada Lei. Todo iso sen prexuízo de que poida utilizar calquera outro recurso que estime conveniente. Pontevedra, a 30 de abril de 2019. O secretario